શૅરબજારમાં જેટલા પૈસા મળે છે એટલા બીજા કોઈ બજારમાં મળતા નથી. શૅરબજાર ગણિતની રમત છે. એ પારખતાં આવડી જાય તો માણસને નુકસાની આવતી નથી. ૧૯૯૨ના કડાકા વખતે મેં ઘણું નુકસાન કર્યું હતું, પરંતુ ત્યારથી હું એ પાઠ શીખ્યો કે આંખ બંધ કરીને ધંધો કરવા કરતાં ધંધાની આંટીઘૂંટી શીખીને કામ કરવું હિતાવહ છે. ત્યાર બાદ મને ક્યારેય વાંધો આવ્યો નથી. હું માનું છું કે ફક્ત ટિપ્સના આધારે ક્યારેય કામ ન કરવું, તેથી પોતાના અભ્યાસ પર વધારે ધ્યાન આપીને રોકાણ કરું છું. મેં વેચી નાખેલા શૅરના ભાવ વધી જાય તો પણ હું એ વાતે ખુશ થાઉં છું કે જેણે મારી પાસેથી શૅર ખરીદ્યા તે તો કમાશે.